

**AB „AMBER GRID“**

**BALDŲ PARDAVIMO APKLAUSOS BŪDU SĄLYGOS**

#### BENDROSIOS NUOSTATOS

1.1. AB „Amber Grid“ (toliau – Pardavėjas) apklausos būdu elektroniniu paštu vykdys baldų pardavimą. Baldų sąrašas, pradinės pardavimo kainos ir nuotraukos pateikiamos šių Pardavimo sąlygų 1 Priede.

1.2. Pirkėjas pasiūlymo formoje siūlomą kainą už norimus įsigyti baldus turi nurodyti su PVM.

1.3. Pirkėjas, pateikdamas pasiūlymą, patvirtina, kad susipažino su šiomis Pardavimo sąlygomis ir su jomis sutinka.

1.4. Pirkėjams prieš pateikiant pasiūlymą rekomenduojama gyvai apžiūrėti parduodamus baldus Gudelių g. 49, Vilniuje.

1.5. Baldai parduodami be jų išrinkimo, pakrovimo, pernešimo ir transportavimo paslaugų.

1.6. Pardavėjas bet kuriuo metu iki išankstinės sąskaitos pateikimo momento gali nutraukti pardavimą arba atmesti visus Pirkėjų pateiktus pasiūlymus.

1.7. Pirkėjas, norėdamas išsiaiškinti bet kokius su baldų pardavimu susijusius klausimus, gali kreiptis bendruoju elektroniniu paštu – info@ambergrid.lt.

Pardavėjas į el. paštu pateiktus klausimus įsipareigoja atsakyti per 2 darbo dienas nuo jų gavimo dienos, jei jie Pirkėjo pateikti likus ne mažiau kaip 3 darbo dienoms iki pasiūlymų pateikimo termino.

#### PARDAVIMO KONKURSO ORGANIZAVIMAS

2.1. Baldų pardavimas elektroniniu paštu bus vykdomas nuo **2022-09-19 iki 2022-09-26**.

2.2. El. laiškai su pasiūlymais (2 Priedas) baldų įsigijimui bus priimami tik 2.1 punkte nurodytu laiku. Pateiktas pasiūlymas bus atmetamas, jeigu jis bus gautas anksčiau arba vėliau nurodyto laiko.

2.3. Prekių pasiūlymai pateikiami šiuo el. paštu - tvs@ambergrid.lt.

2.4. Atsiuntus pasiūlymą, Prekės nebus rezervuojamos.

#### PREKIŲ ĮSIGIJIMO EILĖS SUDARYMAS (PO PASIŪLYMO PATEIKIMO) IR ATSISKAITYMO SĄLYGOS

3.1. Po įvykusio konkurso (gautų visų pasiūlymų el. paštu) sudaroma Pirkėjų pateiktų pasiūlymų eilė. Laimėjusiais bus laikomi pasiūlymai, kuriuose bus pasiūlyta geriausia (didžiausia) kaina už atitinkamą baldą.

Jeigu du ar daugiau pirkėjų pateikia vienodą kainą tam pačiam baldui, pirmumo teisę įgija anksčiausiai pasiūlymą į Pardavėjo el. paštą pateikęs Pirkėjas.

3.2. Po pasiūlymų eilės sudarymo kiekvienam Pirkėjui išrašoma išankstinė sąskaita apmokėjimui. Pateiktos išankstinės sąskaitos apmokėjimo terminas – 2 kalendorinės dienos.

3.3. Laiku neapmokėjus išankstinės sąskaitos, Pirkėjas pašalinamas iš pasiūlymų eilės ir kviečiamas sekantis eilėje Pirkėjas, pateikęs sekančią geriausią kainą tam pačiam baldui.

3.4. Baldai bus perduodami tik apmokėjus išankstinio apmokėjimo sąskaitą. Tam, kad išvengti nesusipratimų dėl pavedimų tarp skirtingų bankų, rekomenduojame išankstinės sąskaitos apmokėjimo patvirtinimą atsiųsti Pardavėjui el. paštu - tvs@ambergrid.lt.

3.5. Pirkėjas privalo atskirai suderintu laiku atsiimti Prekes per 10 darbo dienų nuo išankstinės sąskaitos apmokėjimo. Prekių atsiėmimo metu bus pateiktas prekių priėmimo–perdavimo aktas pasirašymui.